CELEX: 32012R0090
Language: da
Date: 2012-02-02 00:00:00
Title: Kommissionens gennemførelsesforordning (EU) nr. 90/2012 af 2. februar 2012 om ændring af forordning (EF) nr. 736/2006 om Det Europæiske Luftfartssikkerhedsagenturs arbejdsmetoder ved standardinspektioner

3.2.2012   
            
            
               DA
            
            
               Den Europæiske Unions Tidende
            
            
               L 31/1
            
         KOMMISSIONENS GENNEMFØRELSESFORORDNING (EU) Nr. 90/2012
   af 2. februar 2012
   om ændring af forordning (EF) nr. 736/2006 om Det Europæiske Luftfartssikkerhedsagenturs arbejdsmetoder ved standardinspektioner
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 216/2008 af 20. februar 2008 om fælles regler for civil luftfart og om oprettelse af et europæisk luftfartssikkerhedsagentur, og om ophævelse af Rådets direktiv 91/670/EØF, forordning (EF) nr. 1592/2002 og direktiv 2004/36/EF (1), særlig artikel 24, stk. 5, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 736/2006 (2) fastsættes der arbejdsmetoder for Det Europæiske Luftfartssikkerhedsagentur (i det følgende benævnt »agenturet«) ved standardinspektioner efter artikel 24, stk. 5, i forordning (EF) nr. 216/2008. Forordning (EF) nr. 736/2006 blev vedtaget på et tidspunkt, hvor anvendelsesområdet for Europa-Parlamentets og Rådets forordning (EF) nr. 1592/2002 (3) var begrænset til oprindelig og vedvarende luftdygtighed.
            
         
               (2)
            
            
               Efterfølgende er forordning (EF) nr. 216/2008 trådt i stedet for forordning (EF) nr. 1592/2002, og anvendelsesområdet er udvidet to gange; første gang til bl.a. at omfatte flybesætninger og flyveoperationer og anden gang til at omfatte lufttrafikstyring og luftfartstjeneste (ATM/ANS) tillige med lufthavnssikkerhed. Kommissionen har vedtaget flere gennemførelsesbestemmelser svarende til disse nye kompetenceområder.
            
         
               (3)
            
            
               Ved Kommissionens forordning (EF) nr. 1702/2003 (4) blev der allerede fastsat gennemførelsesbestemmelser for luftdygtigheds- og miljøcertificering af luftfartøjer og hermed forbundet materiel, dele og apparatur og for certificering af konstruktions- og produktionsorganisationer, og den omfatter tekniske krav og administrative procedurer for at sikre, at medlemsstaternes kompetente myndigheders gennemførelse forløber tilfredsstillende.
            
         
               (4)
            
            
               Ved Kommissionens forordning (EF) nr. 2042/2003 (5) blev der fastsat gennemførelsesbestemmelser for vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver, og den omfatter tekniske krav og administrative procedurer for at sikre, at medlemsstaternes kompetente myndigheders gennemførelse forløber tilfredsstillende.
            
         
               (5)
            
            
               Ved Kommissionens forordning (EU) nr. 805/2011 (6) fastlægges nærmere regler for flyveledercertifikater og visse certifikater, og den omfatter tekniske krav og administrative procedurer for at sikre, at medlemsstaternes kompetente myndigheders gennemførelse forløber tilfredsstillende.
            
         
               (6)
            
            
               Ved Kommissionens gennemførelsesforordning (EU) nr. 1178/2011 (7) fastsættes tekniske krav og administrative procedurer for flybesætninger i civil luftfart for at sikre, at medlemsstaternes kompetente myndigheders gennemførelse forløber tilfredsstillende.
            
         
               (7)
            
            
               Ved Kommissionens gennemførelsesforordning (EU) nr. 1034/2011 (8) fastsættes administrative procedurer for tilsyn med sikkerheden i forbindelse med lufttrafikstyring og luftfartstjenester for at sikre et tilfredsstillende forløb af medlemsstaternes kompetente myndigheders gennemførelse af de fælles krav til udøvelse af luftfartstjenester, som er fastsat ved Kommissionens gennemførelsesforordning (EU) nr. 1035/2011 (9).
            
         
               (8)
            
            
               Ved Rådets forordning (EØF) nr. 3922/91 (10), som ændret ved Kommissionens forordning (EF) nr. 859/2008 (11), er der fastsat fælles tekniske krav til erhvervsmæssig transport med fly og administrative procedurer for at sikre et tilfredsstillende forløb af medlemsstaternes kompetente myndigheders gennemførelse, og den gælder fortsat indtil det tidspunkt, hvor gennemførelsesbestemmelser for flyveoperationer finder anvendelse.
            
         
               (9)
            
            
               Ved Europa-Parlamentets og Rådets direktiv 2004/36/EF (12) om sikkerhed forbundet med tredjelandes luftfartøjer, der benytter Fællesskabets lufthavne, ændret ved Kommissionens direktiv 2008/49/EF (13), er der fastlagt procedurer for medlemsstaternes udførelse af rampeinspektioner på luftfartøjer (SAFA), og det gælder fortsat indtil det tidspunkt, hvor gennemførelsesbestemmelser for rampeinspektioner finder anvendelse.
            
         
               (10)
            
            
               Med henblik på at overvåge medlemsstaternes kompetente myndigheders anvendelse af disse gennemførelsesbestemmelser er det nødvendigt hurtigst muligt at udvide agenturets anvendelse af de nuværende arbejdsmetoder for udførelse af standardinspektioner til nye områder angående certificering af flybesætninger, flyveoperationer, flyveledercertifikater og udøvelse af ATM/ANS.
            
         
               (11)
            
            
               Forordning (EF) nr. 736/2006 bør derfor ændres i overensstemmelse hermed.
            
         
               (12)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat i henhold til artikel 65 i forordning (EF) nr. 216/2008 —
            
         VEDTAGET DENNE FORORDNING:
   Artikel 1
   Artikel 3, stk. 1, i forordning (EF) nr. 736/2006 affattes således:
   
      »1.   Med henblik på at vurdere, om kravene i forordning (EF) nr. 216/2008 og dens gennemførelsesbestemmelser opfyldes på områderne oprindelig og vedvarende luftdygtighed, flyveoperationer, rampeinspektioner, flybesætninger, flyveledere samt lufttrafikstyring og luftfartstjenester, skal agenturet udføre inspektioner hos medlemsstaternes kompetente myndigheder og aflægge rapport herom.«
   
   Artikel 2
   Agenturet skal ændre sine arbejdsprocedurer for at efterkomme denne forordning senest en måned efter dens ikrafttræden.
   Artikel 3
   Denne forordning træder i kraft på dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. februar 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 79 af 19.3.2008, s. 1.
   
      (2)  EUT L 129 af 17.5.2006, s. 10.
   
      (3)  EFT L 240 af 7.9.2002, s. 1.
   
      (4)  EUT L 243 af 27.9.2003, s. 6.
   
      (5)  EUT L 315 af 28.11.2003, s. 1.
   
      (6)  EUT L 206 af 11.8.2011, s. 21.
   
      (7)  EUT L 311 af 25.11.2011, s. 1.
   
      (8)  EUT L 271 af 18.10.2011, s. 15.
   
      (9)  EUT L 271 af 18.10.2011, s. 23.
   
      (10)  EFT L 373 af 31.12.1991, s. 4.
   
      (11)  EUT L 254 af 20.9.2008, s. 1.
   
      (12)  EUT L 143 af 30.4.2004, s. 76.
   
      (13)  EUT L 109 af 19.4.2008, s. 17.